hu hu hu hu hu hu hu hu hu sv hu hu en hu hu hu hu hu hu hu hu sv hu hu en hu hu hu hu hu es hu hu hu hu en hu hu hu hu hu da sv hu hu hu hu hu hu da sk hu hu hu hu hu sk en hu hu da sk hu hu hu hu hu hu da sv hu hu hu en en hu hu hu en hu hu hu hu en hu hu hu hu hu en hu hu hu hu en en hu hu hu hu en hu hu hu hu pt de hu hu hu en hu hu hu hu hu hu hu en
Gyulai Várfürdő - Egyéb gyógyászati kezelések
AKTUÁLIS COVID-19 INFORMÁCIÓK A GYULAI VÁRFÜRDŐRE VONATKOZÓAN
Speciális kezelési forma, elsősorban a súlyos, több régiót érintő mozgásszervi betegek, gerincsérv műtéten, protézis beültetésen átesettek, idült, sokízületi gyulladásban szenvedők részére.
A kezelések szoros orvosi felügyelet mellett zajlanak. A kezelési programot a fürdő főorvosa állítja össze, melynek fontos része a víz alatti valamint a tornatermi gyógytorna, fizikoterápia. A betegek a kezelések között a gyógyászati részlegen fekve pihennek. Komplex gyógykezelés csak hétköznapokon folyik. A betegekről kórlapot vezetünk, a kezelés végén a kontroll vizsgálatot követően zárójelentést adunk.
A várfürdő jól felszerelt tornatermében egyéni és csoportos gyógytornakezelésekre is lehetőség van. A tornacsoportokat a megbetegedések típusa és súlyossága szabja meg.
A gyógytornászok munkáját számos tornáztató eszköz segíti (labdák, buzogányok, szalagok, bordásfal stb.).
Fontosnak tartjuk betegeinket úgy hazaengedni, hogy tanácsokkal lássuk el a végezhető mozgásformákkal kapcsolatosan, illetve megtanítjuk számukra az otthon, önállóan is végezhető gyógytornagyakorlatokat. Ezek összeállításánál mindig figyelembe vesszük az alap- és kísérő betegségeket, az izomerőt, a megmaradt mozgásterjedelmet. Életmódi tanácsokat adunk, szükség esetén segítünk elsajátítani a gyógyászati segédeszköz helyes használatát.
A Várfürdő gyógyászati részlegén a legmodernebb készülékekkel felszerelt fizikoterápiás részleg működik. Az elektroterápia területén kis- és középfrekvenciás készülékkel rendelkezünk, a legismertebb kezelési formák: diadinamikus áramú kezelések, dionin iontoforézis, különleges galvánkezelések (Bourgignon, Bergonier), rekeszes galvánkezelés, interferencia, TENS, izomstimulációs kezelések: orosz stimuláció, szelektív ingeráramú kezelés.
Az ultrahangkezelések több formáját alkalmazzuk: pulzáló, sonodynator, subaqualis. Rendelkezünk magnetoterápiás készülékkel, mely elsősorban a traumák és protézis beültetések utókezelésében nyújt segítséget.
Kevéssé elterjedt kezelési forma a Lymphomat kezelés, amellyel a nyirokkeringést javíthatjuk, így jól alkalmazható a balesetek, műtéti beavatkozások következtében kialakult vizenyők, nyiroködémák csökkentésére, és nem utolsósorban a narancsbőr kezelésére is.
A kryoterápiás készülékünk segítségével heveny gyulladásos folyamatokat, akut ideggyulladások okozta fájdalmakat tudunk csökkenteni: pl. akut köszvényes roham, zúzódás, rándulás okozta fájdalom, isiász stb.
Rehabilitációs kúrában, társadalombiztosítás terhére orvosi masszázst alkalmazunk. Az orvosi vagy gyógymasszázs minden fürdőhelyen a betegek legkedveltebb kezelési formája. A masszázs során az orvos által előírt testrész kezelését végezzük a klasszikus svédmasszázs alapfogásaival.
A kezelés célja a feszes, görcsös izomzat lazítása, a vérellátás fokozása, amely hatására az izomfájdalom csökken, az izomzat ereje nő. Fontos azonban tudni, hogy sohasem helyettesíti a gyógytornát.
Leggyakrabban a nyaki, háti, ágyéki gerinc izomfeszességgel járó, krónikus megbetegedésekben alkalmazzuk. Csípő- és térdízületi kórképek esetén a környező izomzat sorvadása, egyes izmok rövidülése is jó hatásfokkal kezelhető gyógymasszázzsal.
Gyógyászatunkon pakolás formájában alkalmazzuk. Alapanyagként jelenleg kolopi gyógyiszapot használunk, melyet speciális iszapfőző üstben a saját gyógyvizünkkel főzünk fel 100 °C-ra, majd hűtünk le 42°C-ra, amely hőfokon alkalmazzuk az előírt régiók kezelésére.
Hatásai részben a meleg helyi hatásaiból, másrészt az oldott ásványi anyagok szervezetbe való bejutásából adódnak.
Elsősorban degeneratív, a köznyelvben csak „kopásos”-nak nevezett ízületi, valamint gerinc- megbetegedésekben, csípő-, térd-, bokaízületi kopás, derékfájás, porckorongkopás, lezajlott ízületi gyulladások okozta zsugorodások, sportsérülések, műtétek, régi sérülések, törések maradványtüneteinek, valamint nőgyógyászati gyulladás, a meddőség bizonyos formáinak kezelésére alkalmas.
H-5700 Gyula, Várkert u. 2.
46 ° 38’ 43’’ É , 21 ° 17’ 7’’ K
Telefon: +36 (66) 561 350
ÁRAK NYITVATARTÁS A VÁRFÜRDŐ TÖRTÉNETE HÁZIREND A VÁRFÜRDŐ FEJLESZTÉSE REUMATOLÓGIA DOKUMENTUMOK ADATVÉDELEM
A Gyulai Várfürdő SZÉP kártya elfogadóhely.
Az Uniós törvények értelmében fel kell hívnunk a figyelmét arra, hogy ez a weboldal ún. "cookie"-kat vagy "sütiket" használ.
A sütiket letilthatja a böngészője beállításaiban. Amennyiben ezt nem teszi meg, vagy ha az "Engedélyezem" feliratú gombra kattint, azzal elfogadja a sütik használatát.
Az Adatvédelmi szabályzat ide klikkelve megtekinthető pdf formátumban!